«Հա, եղել են տենց բաներ, Ժորային հարցաքննությունների տարել են, բայց ես շա՞տ գիտեմ՝ նա քիմիկո՞ս է, թե՞ չէ»,- ասաց Բուժականի գյուղապետը, բայց խուսափեց այլ տեղեկություն հայտնել իր հանճարեղ համագյուղացի քիմիկոսի մասին, որին թեեւ մեղադրանք է առաջադրվել, բայց նա ազատության մեջ է։ Նա բարկացած էր ԶԼՄ-ներում տարածված լուրերից, թե իբր ինքն ասել է, որ Ժորա Զաքարյանը ոչ թե քիմիկոս է, այլ անասնապահ։ «Գյուղում ամեն մարդ էլ հող է մշակում ու անասուն է պահում, նշանակում է անասնապահ է ու ուրիշ մասնագիտություն չունի՞»։